Herstad (Nøtterøy)

Herstad er en grunnkrets og et tettbebygd område sentralt på Nøtterøy i Færder kommune, ca. tre kilometer sør for Tønsberg sentrum. Grunnkretsen Herstad har 1126 innbyggere (2010).SSB: Folkemengde etter grunnkretser

Navnet skrives i Biskop Eysteins jordebok i Hægrastodom; og 1575 Herrestadt, ca. 1655 Heyerstad, Heigerstad, 1708 Heirestad, senere Hærstad eller Herstad. Den opprinnelige  skriftform må ha vært Hegrastadir, men betydningen av første ledd er ikke sikkert fastslått; det gjettes på fuglenavnet hegre, brukt som mannsnavn eller tilnavn. Herstad var sannsynligvis en egen gård i middelalderen, men var senere underbruk under Nøtterøy prestegård.Berg, Lorens (1922): Nøtterø – en bygdebok

Herstad skole var en barneskole beliggende på Herstad. I dag brukes bygget av kommunen og går under navnet Færderhuset.

 Referanser 

Kategori:Nøtterøys geografi
Kategori:Bosetninger i Færder
Kategori:Bygder og grender i Vestfold